2. ปัจจัยความเสี่ยง

2.1 ความเสี่ยงจากการมีสินค้าคงเหลือ

  โดยทั่วไปบริษัทฯมีแผนงานกำหนดปริมาณหรือจำนวนหน่วยสินค้าในรูปแบบการพัฒนาอสังหาริมทรัพย์ในแต่ละโครงการให้สอดคล้องกับประมาณการยอดขาย
  แต่ในปัจจุบันภาวะเศรษฐกิจยังไม่เอื้ออำนวยเท่าที่ควร
  อาจส่งผลกระทบให้ยอดขายสินค้าไม่เป็นไปตามประมาณการ
  ทำให้บริษัทฯอาจมีจำนวนหน่วยสินค้าที่สร้างเสร็จแล้ว
  แต่ยังคงเหลือสินค้ารอขายจำนวนหนึ่งเป็นระยะเวลานาน
  ทั้งนี้บริษัทฯได้ดำเนินการลดความเสี่ยงจากการมีสินค้าคงเหลือ
  โดยการบริหารสินค้าให้มีประสิทธิภาพมากขึ้น โดยเน้นการพัฒนาโครงการเป็นรายเฟส
  ซึ่งสามารถปรับแผนงานการก่อสร้างได้สะดวกและรวดเร็ว
  ในกรณีที่พฤติกรรมของลูกค้ามีการเปลี่ยนแปลงอย่างมีนัยสำคัญ
  บริษัทฯจะสามารถปรับรูปแบบสินค้าให้เหมาะสมกับความนิยมและวิถีการดำเนินชีวิตของลูกค้าที่เปลี่ยนไปด้วย

2.2 ความเสี่ยงในการจัดหาแหล่งเงินเพื่อลงทุนในโครงการใหม่

  จากการที่บริษัทฯมีการขายสินค้าล่าช้าไม่เป็นไม่ตามแผนงาน
  หรือลูกค้ามีการรับมอบสินค้าล่าช้าไม่เป็นไม่ตามสัญญา
  ทำให้บริษัทฯขาดสภาพคล่องชั่วคราวและเกิดการค้างชำระหนี้กับเจ้าหนี้และสถาบันการเงินต่าง ๆ
  เป็นระยะๆ ถึงแม้จะมีการแก้ไขปัญหาให้เป็นปกติไปได้ในระดับหนึ่งแล้วก็ตาม
  มีผลกระทบต่อการขอสินเชื่อใหม่ของบริษัทฯสำหรับขึ้นโครงการใหม่กับสถาบันการเงิน
  ประกอบกับความเข็มงวดมากขึ้นในการพิจารณาให้สินเชื่อกับกลุ่มพัฒนาอสังหาริมทรัพย์
  เป็นผลให้การอนุมัติวงเงินสินเชื่อที่สถาบันการเงินเสนอให้ไม่เป็นไปตามวัตถุประสงค์ที่บริษัทฯต้องการจะดำเนินการ
  โดยเฉพาะการขึ้นโครงการใหม่ที่มีขนาดใหญ่ที่ใช้เงินลงทุนจำนวนมากยังเป็นข้อจำกัดของบริษัทฯในการขยายการลงทุนของโครงการ
  ดังนั้นบริษัทฯได้ปรับแผนการลงทุนในเบื้องต้นโดยจะทำโครงการขนาดเล็ก
  เพื่อที่รองรับสภาพตลาดปัจจุบันในการใช้วงเงินสินเชื่อไม่สูงมาก

2.3 ความเสี่ยงด้านการแข่งขัน

  ภาวะการแข่งขันในอุตสาหกรรมพัฒนาอสังหาริมทรัพย์เดียวกันยังคงมีความรุนแรงมากขึ้น
  กลุ่มรายใหญ่ในอุตสาหกรรมพัฒนาอสังหาริมทรัพย์ยังคงเป็นผู้นำตลาด
  ซึ่งมีการนำเสนอสินค้าทุกประเภทอย่างหลากหลายรูปแบบ
  เพื่อสนองกับความต้องการของลูกค้าทุกระดับ
  และได้สร้างแบรด์ความน่าเชื่อถือรองรับสินค้าอย่างชัดเจน
  จากการแข่งขันอย่างรุนแรงดังกล่าวทำให้ตลาดการพัฒนาอสังหาริมทรัพย์จะเป็นของผู้ซื้อที่จะมีโอกาสพิจารณาคัดเลือกบริโภคสินค้าอย่างรอบคอบให้คุ้มค่ากับจำนวนเงินที่จ่ายไป
  ดังนั้นการสร้างสินค้าที่ดีมีคุณภาพ จะต้องเน้นความทันสมัย พื้นที่ใช้สอยที่เพียงพอ
  การเลือกใช้วัสดุที่ดี ทำเลที่ตั้งสะดวกสบาย กลยุทธ์ด้านราคาที่เหมาะสม
  และกำหนดกลุ่มลูกค้าเป้าหมายของบริษัทฯให้ชัดเจน เพื่อจะเพิ่มศักยภาพในการแข่งขันกับคู่แข่ง

2.4 ความเสี่ยงด้านการบริหารต้นทุน

  จากการศึกษาความเป็นไปได้ของโครงการต่าง ๆ ก่อนที่จะซื้อที่ดิน
  จะมีการประมาณการส่วนของต้นทุนค่าก่อสร้าง ตามราคามาตรฐาน
  ซึ่งภายหลังมีการว่าจ้างกันจริง ต้นทุนมักจะสูงกว่าประมาณการ เนื่องจากการปรับเพิ่มค่าแรงงาน
  และการขยับขึ้นราคาวัสดุก่อสร้าง ซึ่งมักเปลี่ยนแปลงตามราคาน้ำมันที่มีแนวโน้มสูงขึ้น
  รวมถึงการก่อสร้างใช้ระยะเวลานาน
  ซึ่งอาจทำให้กำไรของโครงการลดลงกว่าที่ได้ทำประมาณการไว้
  แนวทางในการปรับตัวของบริษัทฯ โดยเฉพาะด้านงานก่อสร้าง
  ซึ่งจะบริหารแผนการก่อสร้างอย่างละเอียดรอบคอบ
  พร้อมกับปรับวิธีการก่อสร้างที่ทันสมัยเพื่อให้รวดเร็วขึ้น
  อีกทั้งจะจัดหาซื้อโครงการที่ดำเนินการค้างหรือเป็นอาคารก่อสร้างเดิมเพื่อมาปรับปรุงพัฒนาแล้วจึงนำออกขาย
  คาดว่าจะสามารถลดระยะเวลาการก่อสร้างและต้นทุนได้

2.5 ความเสี่ยงจากความล่าช้าของโครงการ

  สาเหตุความเสี่ยงจากความล่าช้าของโครงการโดยทั่วไป
  อันเนื่องมาจากผู้รับจ้างงานมีการก่อสร้างโครงการล่าช้าเกินกว่าเวลาที่กำหนดตามสัญญา เช่น
  มีสาเหตุจากปัญหาขาดแคลนแรงงาน การขาดแคลนวัสดุก่อสร้าง
  มีภัยพิบัติทางธรรมชาติที่คาดไม่ถึงซึ่งมีฝนตกหนักและน้ำท่วมฉับพลันชั่วระยะเวลาหนึ่งในเขตพื้นที่ก่อสร้าง
  ทั้งนี้บริษัทฯได้มีการป้องกันความเสี่ยงดังกล่าวในกรณีเกิดการขาดแคลนแรงงานโดยให้ผู้รับจ้างงานกระจายงานก่อสร้างบางส่วนกับผู้รับจ้างงานช่วง
  กรณีเกิดการขาดแคลนวัสดุก่อสร้างโดยเตรียมแผนการทำสัญญาซื้อขายวัสดุก่อสร้างไว้ล่วงหน้า
  รวมถึงกรณีเกิดภัยพิบัติทางธรรมชาติบริษัทฯ
  จะคำนวณปรับเผื่อระยะเวลาการก่อสร้างที่เหมาะสมด้วย